ཚན་རིག་པ་ཚོ་ཚུད་པའི་རྟོག་ཞིབ་པ་ཚང་མས་བྱེ་བྲག་ནས་སྤྱི་དཔོག་པའི་རྒྱུན་རིམ་རྒྱུད་ནས་མངོན་སུམ་གྱི་དཔང་རྟགས་བསྡུ་རུབ་དང་གོ་དོན་འགྲེལ་བཤད་བརྒྱབས་ཀྱི་ཡོད།དེ་ནི་གཏན་ཁྲིམས་ཤིག་གསར་རྙེད་མ་ཐུབ་ཀྱི་བར་དུའམ་རྣམ་གཞག་ཞིག་གསར་བཟོ་མ་བྱེད་ཀྱི་བར་དུ་དཔང་རྟགས་དུམ་ཚན་རེ་རེ་བསྡུ་རུབ་བྱེད་པ་དང་ཞིབ་འཇུག་བྱེད་པའི་དཔྱད་ཐབས་ཤིག་ཡིན།དཔྱད་ཐབས་འདི་བེད་སྤྱོད་ཡོད་རུང་བྱེད་བྲག་ནས་སྤྱི་དཔག་པའི་དཀའ་གནད་ཅེས་པ་དེའི་རྒྱུ་མཚན་དུ་བྱས་ནས་དཔང་རྟགས་ཀྱི་གྲུབ་ཆའི་གཙོ་བོ་དེ་དག་གིས་ཤེས་བྱ་ཚད་མ་བསྐྲུན་ཐུབ་པའི་འགན་ལེན་བྱས་མི་ཐུབ།